— 247 — 
d’or accordés par lesdis trois membres, comme il est dit 
cy-devant, laquelle ilz n’ont voullu paier, pour ce qu’ilz 
n’avoient esté consentans en icelluy ayde, pour la povreté et 
petit gaignaige qu’ilz disoient lors estre au pays et en ladicte 
ville de Gand à cause de la guerre, ilz ne s’en sçauroient nulle¬ 
ment excuser sur ladicte povreté, mais n’estoit que la mou- 
vaise voullenté qu’ilz avoient de non payer ne assister leur 
prince ne ses pays au besoing, ainsy que lors estoit, et que par 
leurs faultes et commotions ilz ont esté cause d’un mal irré¬ 
parable pour tous les pays de par dechà, car, sans eulx, les 
affaires de ladicte guerre eussent mieux esté conduyt qu’ilz ne 
furent, dont ilz ont esté cause, par faulte qu’ilz n’ont voullu faire 
leurs devoirs comme les autres villes et pays, ce qu’ilz eussent 
bien fait, s’ilz eussent eulz bonne voullenté ; car, tost après, 
ilz trouvèrent bien argent pour faire la feste de la rétoricque 
qui y fut faicte et tenue, laquelle dura plus d’un mois, et où 
pluiseurs villes desdis pays de par dechà se trouvèrent, ce qui 
cousta à la dicte ville de Gand et aux manans d’icelle, bonne 
somme. Ladicte feste fut par eulx plus tenue et mise sus, 
comme il sambloit, par desdaing tant de Vostre Maigesté que 
de la roynne vostre seur, que des gouverneurs conséquanment 
de tous vos pays de par dechà, et fut icelle feste le comrnen- 
chement de ladite commotion, et à ces fins l'avoient aucuns 
mouvais meuttiens esté cause et tenu la main de le mectre sus. 
Et, quant à ce qu’ilz voulloient et offfoient livrer gens de la 
ville, se n’estoit point tant pour le bien et avanchement qu’ilz 
voulloient à Vostre Maigesté pour le fait de la guerre qui lors 
estoit, mais estoit plus par cautelle et ffannesse, et pour par¬ 
venir à leur mouvaise intention, et trouver moyen de eulx 
rassembler en nombre, et eulx mectre en estât et ordre de 
guerre, que pour après courre et pillier tout le pays, qui estoit 
la fin et désir des meschans, et y eult eu bien à faire à les dis¬ 
joindre et séparer, se une foiz ils se feussent joincts, ce qu’ilz 
eussent beaucoup plus tost esté que séparez, ainsi qu’il est 
aussi dit ci devant. » 
Ensuite l’avocat fiscal prit ses conclusions. Il demanda que 
